b"\n_START_ARTICLE_\nWolfgang Streeck\n_START_SECTION_\nBiografia\n_START_PARAGRAPH_\nWolfgang Streeck va n\xc3\xa9ixer el 27 d'octubre de 1946 a Lengerich. Es va graduar el 1972 en sociologia a la Universitat Johann Wolfgang Goethe de Frankfurt del Main. Entre 1976 i 1980 va ser investigador de l'Institut Internacional de Gesti\xc3\xb3 a Berl\xc3\xadn mentre realitzava estudis de sociologia a la Universitat de Col\xc3\xbambia on es va graduar el 1974. En aquell mateix any va ser professor assistent de sociologia al Departament d'Economia i Ci\xc3\xa8ncies Socials de la Universitat de M\xc3\xbcnster. Entre 1988 i 1995 va treballar com a professor de sociologia i relacions industrials de la Universitat de Wisconsin. El 1995 va tornar a Alemanya per ocupar el lloc de Director de l'Institut Max Planck per als Estudis Socials i professor de sociologia de la Facultat d'Economia i Ci\xc3\xa8ncies Socials de la Universitat de Col\xc3\xb2nia. El 2014 es va jubilar arribant a ser-ne Director Em\xc3\xa8rit. Streeck est\xc3\xa0 casat i t\xc3\xa9 dos fills.\n_START_SECTION_\nCr\xc3\xadtiques a Wolfgang Streeck\n_START_PARAGRAPH_\nJ\xc3\xbcrgen Habermas, en el seu escrit Us explico perqu\xc3\xa8 l'esquerra Europea s'equivoca considera que Strecck no defensa la consolidaci\xc3\xb3 i refor\xc3\xa7ament democr\xc3\xa0tic del projecte europeu i l'equilibri entre pol\xc3\xadtica i mercat, sin\xc3\xb3 el retorn a temps passats. Per Habermas aquesta posici\xc3\xb3 peca de nost\xc3\xa0lgica, ja que els estats dels anys seixanta del segle XX estan superats per la realitat -globalitzaci\xc3\xb3- que els ha fet perdre sobirania real enfront dels mercats, i considera que nom\xc3\xa9s des d'un marc institucional m\xc3\xa9s ampli, Europa, es pot establir una pol\xc3\xadtica fiscal, social i econ\xc3\xb2mica m\xc3\xa9s equilibrada.\n_START_SECTION_\nActivitat pol\xc3\xadtica\n_START_PARAGRAPH_\nDes de 2018 Streeck est\xc3\xa0 involucrat al moviment pol\xc3\xadtic Aufstehen. Compartint el discurs d'aquest moviment Streeck reclama la tornada als estats nacionals advocant per \xc2\xabrenacionalizar la pol\xc3\xadtica econ\xc3\xb2mica\xc2\xbb com a alternativa a \xc2\xabl'actual model institucional i pol\xc3\xadtic de la Uni\xc3\xb3 Europea\xc2\xbb que defineix com a \xc2\xabproducte de la neoliberal d\xc3\xa8cada de 1990\xc2\xbb."